Alba Justicia, del Club de Gimnàstica Rítmica L’Almara de Burjassot, seleccionada per al conjunt júnior de l’equip nacional
2025-07-24

Tot esforç té la seua recompensa. Aquesta seria la millor frase per a descriure la gran alegria que s’ha emportat la gimnasta Alba Justicia, del Club de Gimnàstica Rítmica L’Almara de Burjassot, en ser seleccionada per a formar part de l’equip nacional júnior de conjunts.

La gran feina esportiva que ha desenvolupat al llarg de la seua trajectòria com a gimnasta i les hores i hores d’entrenaments han portat a Alba a ser una de les sis gimnastes triades, entre les gimnastes de tota Espanya, per a formar part del conjunt júnior nacional, el qual ja es troba en el Centre d’Alt rendiment de Lleó preparant, entre altres competicions, el Campionat Europeu que es celebrarà al juny de 2021.

Bressol de grans gimnastes i de grans campiones, el Club de Gimnàstica Rítmica L’Almara de Burjassot suma una gimnasta més en l’equip nacional que segueix el testimoni d’Elena López, subcampiona olímpica en els Jocs Olímpics de Río 2016, bicampiona del món de 10 maces i quarta en els Jocs Olímpics de Londres 2012, amb el conjunt espanyol.